b'\n_START_ARTICLE_\nLinda Bresonik\n_START_PARAGRAPH_\nLinda Bresonik (s. 7. joulukuuta 1983 Essen) on saksalainen jalkapalloilija, pelipaikaltaan keskikentt\xc3\xa4pelaaja. H\xc3\xa4n on pelannut naisten maajoukkueessa 84 maaottelua ja tehnyt niiss\xc3\xa4 kahdeksan maalia. H\xc3\xa4n on voittanut maailmanmestaruuden vuosina 2003 ja 2007 sek\xc3\xa4 Euroopan-mestaruuden vuosina 2001 ja 2009. Pekingin 2008 olympialaisissa h\xc3\xa4n saavutti pronssia._NEWLINE_Bresonikin ammattilaisseurana oli vuoteen 2005 FCR 2001 Duisburg. Sen j\xc3\xa4lkeen h\xc3\xa4n on pelannut SC 07 Bad Neuenahrissa ja SG Essen-Sch\xc3\xb6nebeckiss\xc3\xa4 mutta palasi vuonna 2008 Duisburgiin. Vuodesta 2012 l\xc3\xa4htien h\xc3\xa4n on edustanut ranskalaista Paris Saint-Germainia.'